বাংলাদেশের পাটপণ্য রফতানির উপর ভারতের অ্যান্টি ডাম্পিং শুল্কের কারণে লোকসানের মুখে পড়েছে তালিকাভুক্ত কোম্পানি নর্দার্ন জুট ম্যানুফ্যাকচারিং কোম্পানি লিমিটেড। এ পণ্য রফতানির ক্ষেত্রে কোম্পানিটিকে প্রতি টনে ন্যূনতম ৯৭ ডলার অ্যান্টি ডাম্পিং শুল্ক হিসেবে দিতে হচ্ছে, যা কোম্পানির বিক্রয়জনিত ব্যয় বাড়িয়ে দিয়েছে। একই সঙ্গে কাঁচামালের ব্যয় বেড়ে যাওয়ায় লোকসান ত্বরান্বিত হয়েছে। চলতি হিসাব বছরের নয় মাসে কোম্পানির লোকসান হয়েছে ২ কোটি ২২ লাখ টাকা।